Държавен вестник, бр. 69, 2010 г., стр. 37

БРОЙ  69	
Д Ъ Р Ж А В Е Н  В Е С Т Н И К 	
СТР.  37  
21.2.8.3.2. В края на работния ден се из­
вършва цялостно почистване и дезинфекция на 
операционната зала, вкл. апаратура и инвентар.
21.2.8.3.3. Веднъж седмично се извършва 
цялостно почистване и дезинфекция на прос­
транството на операционния блок, включително 
всички прилежащи помещения с дезинфектант 
със спороцидно действие.
21.2.8.3.4. Операционните зали, които вли­
зат в група 1 на таблица 14 от раздел XXIV 
и особено залите за високорискова хирургия 
(напр. ортопедични процедури с импланти, 
трансплантация, сърдечна и съдова хирургия 
и др.) трябва да са оборудвани със защитни 
зони, чрез беден на турболенции, стерилен 
еднопосочен въздушен поток и да отговарят 
на изискванията, посочени в таблици 15 и 16 
от раздел XXIV.
21.2.9. Постоперативни превантивни мерки
21.2.9.1. Смяна на превръзки
21.2.9.1.1. Спазва се следната последовател­
ност при смяна на превръзките: най-напред 
се правят превръзки на чистите, след това на 
чистите контаминирани, на контаминираните 
и най-накрая на инфектираните рани.
21.2.9.1.2. Осигуряват се асептични условия 
на работа – дезинфекция на ръцете преди и 
след смяна на превръзката, използване на 
бездопирни техники и стерилен материал за 
раната/превръзка на раната.
21.2.9.1.3. При съмнение за инфекция се 
взема материал за микробиологично изследване 
на секрет от раната.
21.2.9.1.4. Маска и шапка се поставят само 
при сложна превръзка с голяма площ или при 
инфектирана рана и/или наличие на мултире­
зистентни микроорганизми.
21.2.9.1.5. Работи се задължително с ръкавици 
и предпазна престилка.
21.2.9.2. Грижи за постоперативна рана
21.2.9.2.1. Затворената рана се оставя по прин­
цип през първите 24 – 48 часа с превръзката, 
поставена в операционната. По изключение: 
по-малко от 24 часа при силно последващо 
кървене.
21.2.9.2.2. Поставянето и смяната на пре­
връзката се назначават от лекар.
21.2.10. Амбулаторни хирургични интервен­
ции не бива да са свързани с по-висок риск от 
инфекции за пациента, отколкото оперативните 
интервенции в стационарни условия.
21.3. Инфекции на долните дихателни пъ­
тища (вкл. пневмонии, свързани с изкуствена 
белодробна вентилация)
21.3.1. Рискови фактори от страна на па­
циента:
а) възраст под 1 или над 65 години;
б) налични тежки основни заболявания, 
които водят до отслабване на имунната защита 
и/или нарушение на съзнанието;
в) предхождащи заболявания на респира­
торния тракт;
г) торакални или абдоминални хирургически 
интервенции;
д) изкуствена белодробна вентилация. 
21.3.2. Пациенти след прекаран мозъчен 
инсулт, с гърчове с различна етиология или с 
различна степен на нарушение на съзнанието 
са рискови за развитие на нозокомиална пнев­
мония, дори да не са интубирани. 
21.3.3. Критериите за диагностика на нозо­
комиална пневмония са посочени в раздел XI.
21.3.4. Общовалидни превантивни мерки:
21.3.4.1. Хигиенна дезинфекция на ръцете се 
извършва преди и след всеки контакт с трахе­
ални тръби, трахеостома или принадлежности 
за обдишване, след  контакт с лигавица, респи­
раторен секрет или предмети, контаминирани 
с респираторен секрет (Категория ІА).
21.3.4.2. Предоперативна редукция на ендо­
генните рискове:
21.3.4.2.1. Предоперативната подготовка 
включва терапия на хронични заболявания на 
дихателните пътища (Категория ІБ).
21.3.4.2.2. Провежда се терапия на други 
предиспониращи основни заболявания (Кате­
гория ІВ).
21.3.4.2.3. По възможност се редуцира или 
преустановява приемът на лекарствени продукти 
за имуносупресия (Категория ІБ).
21.3.4.3. При предоперативен прием на 
седативи се осигурява индивидуалното им 
дозиране, за да се постигне достатъчно добър 
успокоителен ефект  без нарушаване на съз­
нанието (Категория ІІ).
21.3.4.4. Въвеждане на обща анестезия и 
интубация:
21.3.4.4.1. При инвазивни трахеални, венозни 
или епидурални манипулации анестезиологич­
ният екип използва ръкавици и маски.
21.3.4.4.2. При въвеждане на обща анесте­
зия се предприемат необходимите мерки за 
предотвратяване на аспирация (Категория ІА).
21.3.4.4.3. Извършва се хигиенна дезинфекция 
на ръцете преди и след интубация (Категория 
ІА).
21.3.4.4.4. При интубация се носят еднократни 
стерилни ръкавици (Категория ІV).
21.3.4.4.5. Трахеалната тръба се подава при 
асептични условия (Категория ІА).
21.3.4.5. При извеждане от обща анестезия 
преди екстубацията събраният в орофаринкса 
секрет се изтегля, за да се предотврати аспи­
рация (Категория IA).
21.3.4.6. Ендотрахеална аспирация:
21.3.4.6.1. Преди и след ендотрахеална ас­
пирация се извършва хигиенна дезинфекция на 
ръцете (Категория ІА) и се носят еднократни 
стерилни ръкавици (Категория ІV).
21.3.4.6.2. Използват се стерилни аспираци­
онни катетри (Категория ІА).
21.3.4.6.3. Избягва се контаминацията на 
аспирационния катетър преди въвеждането му 
(Категория ІА).